
Către,
BIROUL PERMANENT AL
CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru modificarea Legii nr.215(r1) din 23/04/2001 privind administraţia publică locală, trimis Comisiei pentru administraţie publică, amenajarea teritoriului şi echilibru ecologic pentru dezbatere în fond cu adresa nr. PL.x 378 din 31 mai 2011.

PREŞEDINTE,
Sulfina BARBU

Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/288/21.06.2011   

  Pl-x 378/2011
	


R A P O R T      

asupra proiectului de Lege pentru modificarea Legii nr.215(r1) din 23/04/2001 privind administraţia publică locală
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere, în fond, în procedură obişnuită, cu proiectul de Lege pentru modificarea Legii nr.215(r1) din 23/04/2001 privind administraţia publică locală, trimis cu adresa nr.PL.x 378 din 6 iunie 2011 şi înregistrată cu nr. 26/288 din 9 iunie 2011. 

Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, prima Cameră sesizată este Camera Deputaţilor. 

Consiliul Legislativ a avizat favorabil propunerea legislativă, conform avizului nr.429 din 12.04.2011.
Guvernul nu susţine adoptarea acestei intervenţii legislative.

Propunerea legislativă are ca obiect de reglementare modificarea art.1 alin.(2) lit.j) din Legea administraţiei publice locale nr.215/2001, republicată, cu modificările şi completările ulterioare, în sensul modificării semnificaţiei expresiei „zonă metropolitană”, „în scopul extinderii arealului zonei metropolitane” şi la municipiile reşedinţă de judeţ, astfel cum se afirmă în Expunerea de motive.

Prezenta soluţie legislativă este corelată cu propunerea de modificare a dispoziţiilor art.7 alin.(1) din Legea nr.351/2001, cu modificările şi completările ulterioare, în sensul prevederii posibilităţii asocierii într-un parteneriat voluntar, în scopul înfiinţării de zone metropolitane aferente spaţiului urban pentru unităţile administrativ-teritoriale din zona municipiilor reşedinţă de judeţ, şi nu numai a unităţilor administrativ-teritoriale din zona municipiilor de rangul I, astfel cum se prevede în prezent.

În conformitate cu prevederile art. 61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a examinat propunerea legislativă sus menţionată, în şedinţa din 21 iunie 2011.

Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi.


La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, domnul Petru Togoreanu – director din cadrul Ministerului Administraţiei şi Internelor şi domnul Emilian Frâncu – senator din partea iniţiatorilor.

În urma examinării intervenţiei legislative şi a opiniilor exprimate de către membrii Comisiei pentru administraţie publică, amenajarea teritoriului şi echilibru ecologic, s-a hotărât, cu unanimitate de voturi, să se supună plenului Camerei Deputaţilor, adoptarea proiectului de Lege pentru modificarea Legii nr.215(r1) din 23/04/2001 privind administraţia publică locală, cu amendamentele admise, care sunt redate în Anexa la prezentul raport.

În raport de obiectul şi conţinutul său, propunerea legislativă  face parte din categoria legilor organice.

PREŞEDINTE, 





SECRETAR,

     Sulfina BARBU 




        Gheorghe CIOCAN
Consilier, Sofia Chelaru
ANEXĂ  

AMENDAMENTE ADMISE

	Nr.  crt.
	Text 
Legea nr.215/2001
	Proiect de lege
	Amendamente

(autorul amendamentului)

	Motivare

	1.
	
	Lege

pentru modificarea Legii nr.215(r1) din 23/04/2001 privind administraţia publică locală.

                                                                                                                                                                                                                                                                                        
	„Lege

pentru modificarea art.1 alin.(2) din Legea administraţiei publice locale nr.215/2001, şi pentru modificarea alin.(1) al art.7 din Legea nr.351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi   

	Reglementare corectă.

	2.
	
	Articol unic.- Legea nr.215/2001, administraţiei publice locale, republicată în Monitorul Oficial, Partea I nr.123 din 20/02/2007, se completează după cum urmează:


	„Art. I - La articolul 1 alineatul (2) din Legea administraţiei publice locale nr.215/2001, republicată în Monitorul Oficial al României, Partea I, nr.123 din 20 februarie 2007, cu modificările şi completările ulterioare, litera j) se modifică şi va avea următorul cuprins: 

Autor: Comisia pentru administraţie publică, amenajarea teritoriului şi echilibru ecologic

	Reglementare corectă.

	3.
	
j) zonă metropolitană - asociaţia de dezvoltare intercomunitară constituită pe bază de parteneriat între capitala României sau municipiile de rangul I şi unităţile administrativ-teritoriale aflate în zona imediată. 


	Litera j) a articolului 1 se completează şi va avea următorul cuprins:

Art. 1. - (1) Prezenta lege reglementează regimul general al autonomiei locale, precum şi organizarea şi funcţionarea admnistraţiei publice locale. 

(2) În sensul prezentei legi, termenii şi expresiile de mai jos au următoarele semnificaţii: 

a) activităţi de administraţie social-comunitară - acţiunile prin care se concretizează relaţia autorităţilor administraţiei publice locale cu asociaţiile de proprietari de pe raza unităţii administrativ-teritoriale; 

b) aglomerări urbane - asociaţiile de dezvoltare intercomunitară constituite pe bază de parteneriat între municipii, altele decât cele prevăzute la lit. j), şi oraşe, împreună cu localităţile urbane şi rurale aflate în zona de influenţă; 

c) asociaţii de dezvoltare intercomunitară - structurile de cooperare cu personalitate juridică, de drept privat, înfiinţate, în condiţiile legii, de unităţile administrativteritoriale pentru realizarea în comun a unor proiecte de dezvoltare de interes zonal sau regional ori furnizarea în comun a unor servicii publice; 

d) autorităţi deliberative - consiliul local, consiliul judeţean, Consiliul General al Municipiului Bucureşti, consiliile locale ale subdiviziunilor administrativ-teritoriale ale municipiilor; 

e) autorităţi executive - primarii comunelor, oraşelor, municipiilor, ai subdiviziunilor administrativ-teritoriale ale municipiilor, primarul general al municipiului Bucureşti şi preşedintele consiliului judeţean; 

f) consilii locale - consilii comunale, orăşeneşti, municipale şi consiliile subdiviziunilor administrativ-teritoriale ale municipiilor; 

g) organisme prestatoare de servicii publice şi de utilitate publică de interes local sau judeţean - denumirea generică ce include: 

1. instituţii publice şi servicii publice înfiinţate şi organizate prin hotărâri ale autorităţilor deliberative, denumite în continuare instituţii şi servicii publice de interes local sau judeţean; 

2. societăţi comerciale şi regii autonome înfiinţate sau reorganizate prin hotărâri ale autorităţilor deliberative, denumite în continuare societăţi comerciale şi regii autonome de interes local sau judeţean; 

3. asociaţii de dezvoltare intercomunitară; 

4. furnizori de servicii sociale, de drept public ori privat, care acordă servicii sociale în condiţiile prevăzute de lege; 

5. asociaţii, fundaţii şi federaţii recunoscute ca fiind de utilitate publică, în condiţiile legii; 

6. operatori de servicii comunitare de utilităţi publice locale sau judeţene; 

h) subdiviziuni administrativ-teritoriale ale municipiilor sectoarele municipiului Bucureşti sau alte subdiviziuni ale municipiilor, ale căror delimitare şi organizare se fac prin lege; 

i) unităţi administrativ-teritoriale - comune, oraşe şi judeţe; în condiţiile legii, unele oraşe pot fi declarate municipii; 

j) zonă metropolitană - asociaţia de dezvoltare intercomunitară constituită pe bază de parteneriat între capitala României sau municipiile de rangul I sau municipiile reşedinţă de judeţ şi unităţile administrativ-teritoriale aflate în zona imediată. 


	Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Nemodificat.
Autor: Comisia pentru administraţie publică, amenajarea teritoriului şi echilibru ecologic

	Având în vedere că intervenţia legislativă vizează doar modificarea art.1 alin.(2) lit.j), textul art.1 alin.(1) şi alin.(2) până la lit.i), inclusiv, trebuie eliminate, ca fiind de prisos.

	4.
	_________________
	__________________________
	Art. II. – La articolul 7 din Legea nr.351/ 2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi, publicată în Monitorul Oficial al României, Partea I, nr.408 din 24 iulie 2001, cu modificările şi completările ulterioare, alineatul (1) se modifică şi va avea următorul cuprins:
Autor: Comisia pentru administraţie publică, amenajarea teritoriului şi echilibru ecologic

	

	5.
	La articolul 7, alineatul (1) se modifică şi va avea următorul cuprins:

“Art. 7. - (1) În vederea dezvoltării echilibrate a teritoriului din zona Capitalei României şi a municipiilor de rangul I unităţile administrativ-teritoriale de bază din aceste zone se pot asocia într-un parteneriat voluntar în scopul înfiinţării de zone metropolitane aferente spaţiului urban. Asocierea contribuie la întărirea complementarităţilor între aceste unităţi şi factorii de decizie interesaţi în dezvoltarea teritoriului.

LEGE nr.351/2001
privind aprobarea Planului de amenajare a teritoriului naţional - Secţiunea a IV-a Reţeaua de localităţi

	_____________________________
	“Art. 7. - (1) În vederea dezvoltării echilibrate a teritoriului din zona Capitalei României şi a municipiilor de rangul I sau a municipiilor reşedinţă de judeţ unităţile administrativ-teritoriale de bază din aceste zone se pot asocia într-un parteneriat voluntar în scopul înfiinţării de zone metropolitane aferente spaţiului urban. Asocierea contribuie la întărirea complementarităţilor între aceste unităţi şi factorii de decizie interesaţi în dezvoltarea teritoriului”.

Autor: Comisia pentru administraţie publică, amenajarea teritoriului şi echilibru ecologic

	Corelare cu art.1 alin.(1) lit.j) din Legea administraţiei publice locale nr.215/2001.


Consilier, Sofia CHELARU

